|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA ODLUKE**Nositelj izrade izvješća: Grad Pula - Pola, Upravni odjel za prostorno planiranje i zaštitu okolišaPula, 14.09.2022. godine |
| **Naziv akta za koji je provedeno savjetovanje s javnošću**  | **Prijedlog Odluke o provođenju i sufinanciranju mjera energetske učinkovitosti na području grada Pule** |
| **Naziv tijela nadležnog za izradu nacrta / provedbu savjetovanja**  | Upravni odjel za prostorno planiranje i zaštitu okoliša |
| **Razlozi za donošenje akta i ciljevi koji se njime žele postići uz sažetak ključnih pitanja** | Ovim dokumentom se propisuje postupak provođenja mjera energetske učinkovitosti definiranih u Akcijskom planu energetske učinkovitosti Grada Pule 2022.-2024.Cilj je osvještavanje i edukacija javnosti u smjeru razumijevanja primjene energetski učinkovitih rješenja u vlastitom domaćinstvu, kao i informiranje i edukacija o mogućnostima koje nudi naš najveći izvor energije – Sunce kao obnovljiv izvor u proizvodnji vlastite električne energije za svakodnevne potrebe. Sufinanciranje je poticajni alat koji će omogućiti da se ljudi posvete procesu kupnje najboljeg uređaja, električnog vozila za njih i kroz proces dobiju nova saznanja i razumijevanje da energetski učinkovita kupnja, iako u prvom koraku možda skuplja na duži period. Efekt informiranja i edukacije nastoji se postići i provedbom mjere koje potiču korištenje obnovljivih izvora energije. |
| **Objava dokumenata za savjetovanje**  | https://www.pula.hr/hr/eusluge/ekonzultacije/ekonzultacije-u-tijeku/82/prijedlog-odluke-o-provodjenju-i-sufinanciranju-mjera-energetske-ucinkovitosti-na-podrucju-grada-pule/ |
| **Razdoblje provedbe savjetovanja**  | Internetsko savjetovanje s javnošću provedeno je u razdoblju od 12. kolovoza 2022. godine do 12. rujna 2022. godine |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljeno je 8 prijedloga podnesenih od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Dominik Tomislav Vladić** | **Zaprimljeno 15.08.2022.**Poštovani,Predlažem sljedeće izmjene:Članak 3.       Grad će provođenje mjera energetske učinkovitosti sufinancirati u iznosu od:-     700,00 kn po pojedinom kućanskom uređaju,-     2.000,00 kn po pojedinom električnom vozilu,-     maksimalno 3.000,00 kn, ali ne više od 30% za uslugu izrade Glavnog projekta za solarnu elektranu u mrežnom radu za obiteljsku kuću,-     maksimalno 10.000,00 kn, ali ne više od 25% za nabavu novih fotonaponskih sunčanih modula za obiteljske kuće. izmijeniti u Članak 3.       Grad će provođenje mjera energetske učinkovitosti sufinancirati u iznosu od:-     1.000,00 kn po pojedinom kućanskom uređaju,-     4.000,00 kn po pojedinom električnom vozilu,-     maksimalno 3.000,00 kn, ili najviše do 50% (ovisno o tome koji uvjet bude prije zadovoljen) za uslugu izrade Glavnog projekta za solarnu elektranu u mrežnom radu za obiteljsku kuću ili stambenu zgradu gdje suvlasnik investitor ima suglasnost većine drugih suvlasnika da smije koristiti krov za postavljanje solarne elektrane,-     maksimalno 15.000,00 kn, ili najviše do 50% (ovisno o tome koji uvjet bude prije zadovoljen) za nabavu novih fotonaponskih sunčanih modula za obiteljske kuće ili stambene zgrade gdje suvlasnik investitor ima suglasnost većine drugih suvlasnika da smije koristiti krov za postavljanje solarne elektrane. Obrazloženje:Iznos od 2.000 kn s obzirom na poskupljenja neće biti nikakva subvencija nego minimalni popust za potencijalnog kupca električnog bicikla. Imalo bi smisla da se kupuju samo dječji bicikli.Iznos od 3.000 kn je nemoguće dostići s obzirom na puno manje ograničenje od 25% koje je prema sada formuliranom isključivo. Prednost bi ovdje imali oni s većim projektima. Iznos od 10.000 kn je nemoguće dostići s obzirom na puno manje ograničenje od 25% koje je prema sada formuliranom isključivo. Prednost bi ovdje imali oni s većim elektranama. Građanima s prosječnim potrebama ne bi bilo financirano više od 5.000 kn i gornju granicu nikako ne bi bilo moguće postići.Povećanjem postotka bi i manji projekti dobili mogućnost financirati se na ovaj način i to tako da sufinanciranje ispuni svoju svrhu.Uključivanjem i stambenih zgrada se ne bi nastavio kontinuitet isključivanja vlasnika stanova koji su do sada gotovo uvijek bili onemogućeni u bilo kakvim obnovama. Postoji mogućnost postavljanja solarnih panela i na krovove zgrada i postoje zgrade u kojima se svi slažu s tim da pojedinac postavi solarne panele ali takvi pojedinci nikako ne mogu ostvariti pravo sudjelovanja u ovakvim pozivima.Članak 7.c)    za uslugu izrade glavnog projekta za solarnu elektranu na obiteljskoj kući pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.d)    za kupnju fotonaponskih sunčanih modula pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.Izmijeniti uČlanak 7.c)    za uslugu izrade glavnog projekta za solarnu elektranu na obiteljskoj kući ili stambenoj zgradi pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće ili izjavu suvlasnika dijela nekretnine (vlasnik ili suvlasnik stana) kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.d)    za kupnju fotonaponskih sunčanih modula pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće ili izjavu suvlasnika dijela nekretnine (vlasnik ili suvlasnik stana) kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.Obrazloženje:Ovaj dio je ujednačavanje prvog prijedloga koji za cilj ima uključivanje vlasnika stanova koji su do sada na svakom pozivu diskriminirani, a znamo da za apliciranje na EU fondove nikada neće imati priliku. Bilo bi korektno da grad u čiji proračun jednako uplaćuju prirez i vlasnici kuća i vlasnici stanova, uključi sve svoje građane.Pozdrav,Dominik Tomislav Vladić | NE PRIHVAĆA SE u dijelu koji se odnosi na kućanske uređaje.**Intencija mjere je potaknuti građane na kupnju kućanskih uređaja više energetske kategorije, a 700,00 kuna je upravo prosječna razlika u cijeni između niže i više energetske kategorije.**DJELOMIČNO SE PRIHVAĆA u dijelu koji se odnosi na električna vozila.**Povećanje sufinanciranja za električna vozila prihvaća se na iznos od 2.500,00 kuna što se, obzirom na poskupljenja, procjenjuje opravdanim.** **Intencija mjere je osvijestiti građane na promjenu odabira prijevoznog sredstva i odabir zelenog prijevoza za odlazak na posao i druge aktivnosti, te osvijestiti koliko bicikl rasterećuje prostor u odnosu na automobil i koje energetske uštede generira smanjujući istovremeno otisak CO2.** **Mjera je poticajna i nije zamišljena za rješavanje problema financiranja kupnje električnog vozila, stoga se osigurana proračunska sredstva nastoje rasporediti na što veći broj građana što, u odnosu na raspoloživa proračunska sredstva, ne bi bio slučaj ukoliko bi se prihvatio predloženi iznos od 4.000,00 kuna.**NE PRIHVAĆA SE u dijelu mjera sufinanciranja solarnih elektrana**Prilikom određivanja iznosa za predmetne mjere provedene su konzultacijama s stručnim osobama koje upravo projektiraju i instaliraju solarne elektrane na obiteljskim kućama kojom prilikom je dobiven podatak da prosječna cijena projekta za obiteljske kuće iznosi cca 10.000,00 kuna, odnosno da je već za malu solarnu elektranu potrebno ugraditi barem 20 fotonaponskih panela što čini već investiciju od 40.000,00 kuna te zadovoljava uvjete za maksimalni iznos subvencioniranja.** NE PRIHVAĆA SE u dijelu predložene izmjene članka 7.**Načelno, za višekatne zgrade, gdje postoji veći broj suvlasnika teško je osigurati dovoljno veliku površinu krova s dobrom insolacijom za fotonaponske panele a da svi stanari osiguraju solarnu elektranu za svoje potrebe.****Diskriminatorno bi bilo poticati da samo nekoliko stanara, uz potpis ostalih suvlasnika, postavi svoje solarne elektrane a drugi gube tu mogućnost za narednih 25 - 30 godina, obzirom se radi o instalaciji za koju se očekuje funkcionalnost u tako dugom nizu godina.****Što se tiče postavljanja fotonaponskih ćelija za uštedu energije koja se troši u zajedničkim dijelovima zgrade, ona nije isplativa jer povrat investicije traje predugo što u konačnici prestaje biti energetski učinkovito.** **Svakako, međutim, hvala na komentaru, možda bi neke zgrade i mogle zadovoljiti uvjete pa ćemo a stručnjacima analizirati i tu mogućnost te, ukoliko se pokaže izvedivom, razmotriti mogućnost raspisa javnog poziva i za takve građevine u narednom periodu.****Za višestambene objekte postojat će mogućnost organiziranja energetskih zajednica građana, sukladno Zakonu o tržištu električne energije NN 111/21, međutim razrada tog sustava za sada nije u potpunosti definirana.**  |
| **2.** | **Sandi Lazarić** | **Zaprimljeno 15.08.2022.**Poštovani,s obzirom na to da sam upoznat s već jednim izrađenim prijedlogom izmjene vaše odluke koja je dostupna ovdje https://www.pula.hr/hr/eusluge/ekonzultacije/ekonzultacije-u-tijeku/82/prijedlog-odluke-o-provodjenju-i-sufinanciranju-mjera-energetske-ucinkovitosti-na-podrucju-grada-pule/ i odnosi se na Prijedlog Odluke o provođenju i sufinanciranju mjera energetske učinkovitosti na području grada Pule, šaljem prijedlog koji mi je dostupan i s kojim se u potpunosti slažem. Molim vas da uvažite prijedlog i u konačnom dokumentu ugradite sljedeće:Predlažem sljedeće izmjene:Članak 3.      Grad će provođenje mjera energetske učinkovitosti sufinancirati u iznosu od:-     700,00 kn po pojedinom kućanskom uređaju,-     2.000,00 kn po pojedinom električnom vozilu,-     maksimalno 3.000,00 kn, ali ne više od 30% za uslugu izrade Glavnog projekta za solarnu elektranu u mrežnom radu za obiteljsku kuću,-     maksimalno 10.000,00 kn, ali ne više od 25% za nabavu novih fotonaponskih sunčanih modula za obiteljske kuće.izmijeniti uČlanak 3.      Grad će provođenje mjera energetske učinkovitosti sufinancirati u iznosu od:-     1.000,00 kn po pojedinom kućanskom uređaju,-     4.000,00 kn po pojedinom električnom vozilu,-     maksimalno 3.000,00 kn, ili najviše do 50% (ovisno o tome koji uvjet bude prije zadovoljen) za uslugu izrade Glavnog projekta za solarnu elektranu u mrežnom radu za obiteljsku kuću ili stambenu zgradu gdje suvlasnik investitor ima suglasnost većine drugih suvlasnika da smije koristiti krov za postavljanje solarne elektrane,-     maksimalno 15.000,00 kn, ili najviše do 50% (ovisno o tome koji uvjet bude prije zadovoljen) za nabavu novih fotonaponskih sunčanih modula za obiteljske kuće ili stambene zgrade gdje suvlasnik investitor ima suglasnost većine drugih suvlasnika da smije koristiti krov za postavljanje solarne elektrane.Obrazloženje:Iznos od 2.000 kn s obzirom na poskupljenja neće biti nikakva subvencija nego minimalni popust za potencijalnog kupca električnog bicikla. Imalo bi smisla da se kupuju samo dječji bicikli.Iznos od 3.000 kn je nemoguće dostići s obzirom na puno manje ograničenje od 25% koje je prema sada formuliranom isključivo. Prednost bi ovdje imali oni s većim projektima.Iznos od 10.000 kn je nemoguće dostići s obzirom na puno manje ograničenje od 25% koje je prema sada formuliranom isključivo. Prednost bi ovdje imali oni s većim elektranama. Građanima s prosječnim potrebama ne bi bilo financirano više od 5.000 kn i gornju granicu nikako ne bi bilo moguće postići.Povećanjem postotka bi i manji projekti dobili mogućnost financirati se na ovaj način i to tako da sufinanciranje ispuni svoju svrhu.Uključivanjem i stambenih zgrada se ne bi nastavio kontinuitet isključivanja vlasnika stanova koji su do sada gotovo uvijek bili onemogućeni u bilo kakvim obnovama. Postoji mogućnost postavljanja solarnih panela i na krovove zgrada i postoje zgrade u kojima se svi slažu s tim da pojedinac postavi solarne panele ali takvi pojedinci nikako ne mogu ostvariti pravo sudjelovanja u ovakvim pozivima.Članak 7.c)    za uslugu izrade glavnog projekta za solarnu elektranu na obiteljskoj kući pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.d)    za kupnju fotonaponskih sunčanih modula pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.Izmijeniti uČlanak 7.c)    za uslugu izrade glavnog projekta za solarnu elektranu na obiteljskoj kući ili stambenoj zgradi pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće ili izjavu suvlasnika dijela nekretnine (vlasnik ili suvlasnik stana) kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.d)    za kupnju fotonaponskih sunčanih modula pravo na prijavu ima isključivo korisnik s vlasništvom ili suvlasništvom nad nekretninom smještenom na području grada Pule koji dostavi:-     Izjavu suvlasnika obiteljske kuće ili izjavu suvlasnika dijela nekretnine (vlasnik ili suvlasnik stana) kojom se potvrđuje suglasnost na podnošenje Zahtjeva za sufinanciranje i kojom se daje suglasnost za isplatu sredstava na IBAN podnositelja Zahtjeva.Obrazloženje:Ovaj dio je ujednačavanje prvog prijedloga koji za cilj ima uključivanje vlasnika stanova koji su do sada na svakom pozivu diskriminirani, a znamo da za apliciranje na EU fondove nikada neće imati priliku. Bilo bi korektno da grad u čiji proračun jednako uplaćuju prirez i vlasnici kuća i vlasnici stanova, uključi sve svoje građane.Pozdrav,Sandi Lazarić | NE PRIHVAĆA SE u dijelu koji se odnosi na kućanske uređaje.**Intencija mjere je potaknuti građane na kupnju kućanskih uređaja više energetske kategorije, a 700,00 kuna je upravo prosječna razlika u cijeni između niže i više energetske kategorije.**DJELOMIČNO SE PRIHVAĆA u dijelu koji se odnosi na električna vozila.**Povećanje sufinanciranja za električna vozila prihvaća se na iznos od 2.500,00 kuna što se, obzirom na poskupljenja, procjenjuje opravdanim.** **Intencija mjere je osvijestiti građane na promjenu odabira prijevoznog sredstva i odabir zelenog prijevoza za odlazak na posao i druge aktivnosti, te osvijestiti koliko bicikl rasterećuje prostor u odnosu na automobil i koje energetske uštede generira smanjujući istovremeno otisak CO2.** **Mjera je poticajna i nije zamišljena za rješavanje problema financiranja kupnje električnog vozila, stoga se osigurana proračunska sredstva nastoje rasporediti na što veći broj građana što, u odnosu na raspoloživa proračunska sredstva, ne bi bio slučaj ukoliko bi se prihvatio predloženi iznos od 4.000,00 kuna.**NE PRIHVAĆA SE u dijelu mjera sufinanciranja solarnih elektrana**Prilikom određivanja iznosa za predmetne mjere provedene su konzultacijama s stručnim osobama koje upravo projektiraju i instaliraju solarne elektrane na obiteljskim kućama kojom prilikom je dobiven podatak da prosječna cijena projekta za obiteljske kuće iznosi cca 10.000,00 kuna, odnosno da je već za malu solarnu elektranu potrebno ugraditi barem 20 fotonaponskih panela što čini već investiciju od 40.000,00 kuna te zadovoljava uvjete za maksimalni iznos subvencioniranja.** NE PRIHVAĆA SE u dijelu predložene izmjene članka 7.**Načelno, za višekatne zgrade, gdje postoji veći broj suvlasnika teško je osigurati dovoljno veliku površinu krova s dobrom insolacijom za fotonaponske panele a da svi stanari osiguraju solarnu elektranu za svoje potrebe.****Diskriminatorno bi bilo poticati da samo nekoliko stanara, uz potpis ostalih suvlasnika, postavi svoje solarne elektrane a drugi gube tu mogućnost za narednih 25 - 30 godina, obzirom se radi o instalaciji za koju se očekuje funkcionalnost u tako dugom nizu godina.****Što se tiče postavljanja fotonaponskih ćelija za uštedu energije koja se troši u zajedničkim dijelovima zgrade, ona nije isplativa jer povrat investicije traje predugo što u konačnici prestaje biti energetski učinkovito.** **Svakako hvala na komentaru, možda bi neke zgrade i mogle zadovoljiti uvjete pa ćemo a stručnjacima analizirati i tu mogućnost te, ukoliko se pokaže izvedivom, razmotriti mogućnost raspisa javnog poziva i za takve građevine u narednom periodu.****Za višestambene objekte postojat će mogućnost organiziranja energetskih zajednica građana, sukladno Zakonu o tržištu električne energije NN 111/21, međutim razrada tog sustava za sada nije u potpunosti definirana.**  |
| **3.** | **Milan Nenezić** | **Zaprimljeno 18.08.2022.****Članak 2.**Mjere energetske učinkovitosti koje se sufinanciraju temeljem ove Odluke su slijedeće:1. kupnja **novih kućanskih uređaja najviših energetskih razreda** A, B ili C i to:
* hladnjaka,
* hladnjaka s ledenicom,
* ledenica,
* perilica posuđa,
* perilica rublja,
* sušilica rublja,

neovisno o dimenzijama, veličini ključne tehničke karakteristike uređaja (korisni volumen za hlađenje/zamrzavanje, kapacitet) ili izvedbi uređaja (samostojeći ili ugradbeni), (u daljnjem tekstu: kućanski uređaji); **Obrazloženje:**Smatram da bi se pod energentske uređaje razreda A, B i C, trebalo dodati i najviši razred uštede a to je A++, isto tako pod kućanske uređaje koji su spomenuti u tekstu, mišljenja sam da bi trebalo dodati i **klima uređaje**.Pod stavkom  b) istog članka uz sva navedena vozila dodati i **električni romobil.****Članak 3.**             Grad će provođenje mjera energetske učinkovitosti sufinancirati u iznosu od:* 700,00 kn po pojedinom kućanskom uređaju,
* 2.000,00 kn po pojedinom električnom vozilu,
* maksimalno 3.000,00 kn, ali ne više od 30% za uslugu izrade Glavnog projekta za solarnu elektranu u mrežnom radu za obiteljsku kuću,
* maksimalno 10.000,00 kn, ali ne više od 25% za nabavu novih fotonaponskih sunčanih modula za obiteljske kuće.

**Obrazloženje:**Smatram da bi za  kućanske uređaje koji imaju energetsku učinkovitost A++ ili vise umjesto 700,00kn, trebalo sufinancirati sa 1.000,00 kn po uređaju.S osobitim poštovanjem | PRIHVAĆA SE u dijelu izmjena članka 2. pod a)**Energetska oznaka A++ odnosi se na razrede energetske učinkovitosti koji su korišteni do uvođenja novih energetskih oznaka u ožujku *2021. godine sukladno Zakonu o izmjenama i dopunama zakona o energetskoj učinkovitosti NN 41/2021 i Direktivi 2012/27/EU Europskog parlamenta i Vijeća* gdje je A razred najviši mogući razred koji se kao takav i sufinancira.****U članku 2., pod a)** **dodaje se alineja „- klimatizacijski uređaji“.**NE PRIHVAĆA SE u dijelu izmjena članka 2. pod b) i članka 3.**Sagledavajući kategorije električnih vozila iz sufinanciranja su izuzeti električni automobili kao najskuplja kategorija te kategorija za koju već postoji mogućnost stimulativnog financiranja putem FZOEU kao i romobili kao cjenovno najpovoljnija kategorija pa time dostupna za kupnju i bez sufinanciranja.**  |
| **4.** | **Marko Ivanić** | **Zaprimljeno 26.08.2022.**Pod stavkom "nabava novih kućanskih uređaja" dodati i klima uređaje. | PRIHVAĆA SE**U članku 2., pod a) dodaje se alineja „- klimatizacijski uređaji“** |
| **5.** | **Alisa Marjanović** | **Zaprimljeno 29.08.2022.**Pod kućanske uređaja koji se subvencioniraju staviti i klima uređaje. | PRIHVAĆA SE**U članku 2., pod a) dodaje se alineja „- klimatizacijski uređaji“** |
| **6.** | **Petar Gršković** | **Zaprimljeno 29.08.2022.**Poštovani,smatram da je čitav koncept pogrešan jer se novac od prireza dijeli samo na neke, a ne na svih: diskriminirani su oni koji "zakasne" s prijavom, a diskriminirani su i stanari zgrada u odnosu na stanare obiteljskih kuća...Također, povećava opterećenje gradske administracije za provođenje programa i obradu stotina malih zahtjeva.Bilo bi bolje da se novac iskoristi za ciljane veće projekte energetske učinkovitosti - npr. solarne elektrane na školama, vrtićima, bolnicama i sl. ili elektrifikaciju javnog prijevoza uz jasnu računicu povrata investicije i uštede u budžetu grada za neke buduće godine.Ili, neka grad smanji prirez pa neka svaki građanin učini sa svojim novce što hoće.Molim odgovor na postavljena pitanja/komentare.Lp,Petar Gršković | NE PRIHVAĆA SE**Gradsko vijeće Grada Pule - Pola usvojilo je Akcijski plan energetske učinkovitosti grada Pule za period 2022.-2024. (Službene novine Grada Pule - Pola br.15/22) u kojem su propisane mjere energetske učinkovitosti čija se provedba, za određen broj mjera, razrađuje upravo kroz predmetni Prijedlog Odluke o provođenju i sufinanciranju mjera energetske učinkovitosti na području grada Pule.** **Akcijskim planom su obuhvaćene i brojne druge mjere koje se odnose na, kako navodite, "veće projekte energetske učinkovitosti".** **Ovim putem koristimo priliku istaknuti da smo kroz aktivno konkuriranje na natječajima za EU sredstva i sudjelovanje u EU projektima, uspješno osigurali bespovratna sredstva za ugradnju solarnih elektrana na krovove OŠ Veli vrh i Vidikovac, a sudjelovanjem u projektu PVMAX, također iz bespovratnih sredstava, izrađena je projektna dokumentacija za solarnu elektranu na krovu Doma sportova Mate Parlov. Konkurirali smo i na natječaju Fonda za zaštitu okoliša i energetsku učinkovitost kako bi pokušali osigurati određeni postotak bespovratnih sredstva za njenu realizaciju.** **Navedeni vid aktivnosti nastavlja se i dalje sukladno dinamici raspisivanja natječaja i drugim mogućnostima sufinanciranja.****Kao jedinica lokalne samouprave usmjerena na zelene politike, svoju ulogu vidimo i kroz sudjelovanje u energetskoj tranziciji, s ciljem doprinosa energetskoj neovisnosti lokalnih zajednica.** **Mišljenja smo da je, djelujući poticajno na građane, njihovo osvještavanje i edukaciju o mogućnostima koje pružaju obnovljivi izvori energije te pozitivnim učincima odabira energetski učinkovitih rješenja u kućanstvima, moguće doprinijeti dobrobiti građana i istovremeno dati obol borbi protiv klimatskih promjena.** **Ove su godine u proračunu osigurana sredstva u iznosu od 250.000 kuna za provedbu mjera energetske učinkovitosti, koja će kroz sufinanciranje mjera poticat, osvještavat i educirat građane na primjenu mjera energetske učinkovitosti, sve s ciljem njihove dobrobiti i dobrobiti lokalne zajednice.** **Činjenica je da mjere koje su predmetom ovog postupka neće biti u mogućnosti koristiti svi kao, uostalom, i neke druge od mjera koje Grad provodi kako bi zadovoljio potrebe svojih sugrađana u drugim segmentima života i rada međutim, u osnovi svega, ne postoji diskriminatorna namjera već obaveza provedbe mjera propisanih Akcijskim planom energetske učinkovitosti grada Pule za period 2022.-2024. čija je obveza donošenja, za Grad Pulu, propisana Zakonom o energetskoj učinkovitosti.** |
| **7.** | **Dominik Tomislav Vladić** | **Zaprimljeno 30.08.2022.**Poštovani,u dokumentu ODLUKA o provođenju i sufinanciranju mjera energetske učinkovitosti na području grada Pulepotrebno je izmijeniti članak 2, točku b na način da se doda nova stavka-električni romobilukoliko to već nije sadržano u nekoj od postojećih stavki i zakonima na koje se stavke referenciraju.Obrazloženje:Korištenje električnog romobila će biti praktičnije od bicikla za građane koji se kreću na kratkim relacijama i rade u užem centru grada. Za one koji ne odlaze na veće relacije i nije im potreban domet koji omogućuje električni bicikl, romobil bi bio dovoljan i povoljnije rješenje.pozdrav,Dominik | NE PRIHVAĆA SE **Sagledavajući kategorije električnih vozila iz sufinanciranja su izuzeti električni automobili kao najskuplja kategorija te kategorija za koju već postoji mogućnost stimulativnog financiranja putem FZOEU kao i romobili kao cjenovno najpovoljnija kategorija pa time dostupna za kupnju i bez sufinanciranja.**  |
| **8.** | **Dominik Tomislav Vladić** | **Zaprimljeno 30.08.2022.**Poštovani,u dosadašnjem nacrtu stoji ovako: -     maksimalno 10.000,00 kn, ali ne više od 25% za nabavu novih fotonaponskih sunčanih modula za obiteljske kuće.i jednom od prijedloga koji sam poslao navedeno je sljedeće:-     maksimalno 15.000,00 kn, ili najviše do 50% (ovisno o tome koji uvjet bude prije zadovoljen) za nabavu novih fotonaponskih sunčanih modula za obiteljske kuće ili stambene zgrade gdje suvlasnik investitor ima suglasnost većine drugih suvlasnika da smije koristiti krov za postavljanje solarne elektrane.Potrebno je dio izmijeniti na sljedeći način:-     maksimalno 15.000,00 kn, ili najviše do 50% (ovisno o tome koji uvjet bude prije zadovoljen) za nabavu novih fotonaponskih sunčanih modula i drugih materijala potrebnih za izradu solarne elektrane za obiteljske kuće ili stambene zgrade gdje suvlasnik investitor ima suglasnost većine drugih suvlasnika da smije koristiti krov za postavljanje solarne elektrane.Obrazloženje:Npr. za solarnu elektranu koja košta 40.000,00 kn, udio fotonaponskih panela je oko 30%. S obzirom na to da je to manji dio iznosa, predloženom odlukom bi se moglo dobiti oko 3.300 kn što ponovno pokazuje da se na korist ide samo velikim investitorima a nikako manjim kućanstvima. U odnosu na ukupan iznos projekta, ovdje bi subvencija iznosila oko 8% i teško da bi se taj iznos mogao proći, a još teže dostići predviđenih 25% u originalnom prijedlogu.pozdrav,Dominik | DJELOMIČNO SE PRIHVAĆA **Prilikom određivanja iznosa za predmetne mjere provedene su konzultacije s stručnim osobama koje upravo projektiraju i instaliraju solarne elektrane na obiteljskim kućama kojom prilikom je dobiven podatak da isplativost ugradnje solarne elektrane za obiteljsku kuću, direktno ovisi o kw snage. Najisplativije investicije realiziraju se u rasponu snage 5-10kw, što financijski odgovara investiciji od 75000-120000 kuna investicije. U tim okolnostima potrebno je izdvojiti iznos od cca 30000 kn za fotonaponske panele.****Slijedom navedenog ne mijenja se maksimalni iznos sufinanciranja, ali prihvaćamo djelomično povećanje postotka sufinanciranja s 25% na 35%.** |
| **9.** | **Dominik Tomislav Vladić** | Poštovani, nakon razgovora s predstavnicima više poduzeća koja se bave postavljanjem solarnih panela i dobivanja informacija o smjeru u kojemu ide rasprava na temu Prijedlog Odluke o provođenju i sufinanciranju mjera energetske učinkovitosti na području grada Pule, čini mi se da je cijela točka oko poticanja solarnih panela diskriminatorna (članak 2, točke c i d) i ne treba ih uopće provoditi. Nitko od predstavnika firmi ne vjeruje da će se bilo što pomaknuti po pitanju rješavanja energetske obnove zgrada jer se traži zadovoljavanje nemogućih uvjeta. Nemoguće je imati suglasnost svih i prije svega iz jednog jednostavnog razloga a to je jer pojedinci ne žele dati suglasnost. Dakle, ne postoji objektivan razlog, ali je dovoljno veliki problem da sve godinama stoji i propada. Zbog toga imamo situaciju u kojoj će pojedinci profitirati a s druge strane i one koji tijekom te zlouporabe mogućnosti drugi trpe financijsku štetu iako mogu ulagati ali su u tome spriječeni. I to ne samo na taj način, nego i štetu kroz plaćanje poreza i prireza koji moraju platiti ali ne mogu sudjelovati na isti način kako jednaki građani.Svi su obvezni snositi troškove neodgovornih pojedinaca pa kada se zbog kazni nešto mora platiti iz pričuve onda ne traže suglasnost svih prije nego se račun tereti, nego se odmah tereti zajednički račun umjesto da se kazni pojedinac. Jedini zaključak je da neodgovorni imaju pravo prvenstva prema odgovornima i onima koji žele ulagati. Isto tako su ti odgovorni kažnjeni jer žive u zgradama u odnosnu na vlasnike kuća. Javnim novcem se financira nešto što je u startu osuđeno na diskriminaciju dijela građana. Ako ja ili bilo koji drugi porezni obveznik ne mogu sudjelovati u natječaju samim time što sam vlasnik stana, kako se može dopustiti da vlasnik kuće sudjeluje u natječaju koji će biti financiran istim novcem. Dakle novcem koji je u proračunu za svakog građanina.Mislim da je ovdje jedino korektno da se onemogući financiranje u točkama c i d ako neće biti uključeni svi. Ne može izgovor biti da će postojati edukacije, da će se dati prilika da se ljudi javljaju na EU fondove jer znamo da od toga nema nikakve koristi. Kad su vlasnici stambenih zgrada diskriminirani na ovoj razini, onda će sigurno još teže do sredstava na višim razinama.Zaključak je da treba omogućiti svim ono što je u planu ili nikome i to po jednakim uvjetima. Nisu jednaki uvjeti kada se jedan pojedinac može javiti na natječaj onim uvjetima kada pojedinac treba dozvolu još dvadeset drugih osoba. U razvijenim krajevima je sve iskorišteno kao površina za proizvodnju iz obnovljivih izvora energije, od krova do zidova zgrada.pozdrav,Dominik | NE PRIHVAĆA SE **Proračunska sredstva raspoređuju se usmjereno u brojne aktivnosti koje se odnose na održavanje i razvoj grada, zadovoljavanje socijalnih, odgojnih, edukativnih, zdravstvenih, kulturnih, društvenih, gospodarskih i brojnih drugih segmenata života građana Pule, a sve s nastojanjem optimalnog usmjeravanja proračunskog novca u njihovu realizaciju.** **Sve navedeno govori da proračun nastoji zadovoljiti potrebe građana, ali nemaju svi građani iste potrebe, stoga i ponuđeno sufinanciranje za obiteljske kuće ne može zadovoljiti sve građane, ali može potaknuti dosta velik dio građana da ugradnjom solarne elektrane doprinese povećanju potrošnje energije iz obnovljivih izvora na području Pule a indirektno smanjiti i emisiju stakleničkih plinova na korist svih građana grada.** **Iako se svi ne mogu prepoznati i biti prihvatljivi prijavitelji za ovu mjeru, vjerujemo da će kroz druge mjere to biti i uspjeti zadovoljiti neku od potreba.** **Ako i ne kroz ovaj program, možda kroz programe poticanja poduzetništva ili neke druge od brojnih programa koje Grad Pula provodi za svoje građane.** |